**Anunt detaliat lansare apel depunere proiecte**

Numar de referinta al sesiunii cererii de proiecte: **M3 – 2/17 - 20.12.2017**

**Data publicarii: 20.11.2017**

**Asociatia Grupul de Actiune Locala Moldo-Prut** anunta lansarea in perioada **20 Noiembrie 2017 – 20 Decembrie 2017** a celei de a doua sesiuni de depunere a Cererilor de finantare pentru **Masura** **3 – „Sprijinirea noilor exploatatii si intreprinderi”.**

**Data lansarii apelului de selectie: 20.11.2017**

**Data limita de depunere a proiectelor: 20.12.2017**

**Locul si intervalul orar in care se pot depune proiectele:**

Depunerea proiectelor se va face zilnic la sediul Asociatiei Grupul de Actiune Locala Moldo -Prut, din sat Padureni, strada Principala nr. 5, Comuna Padureni, judetul Vaslui. Beneficiarii pot depune proiectele in perioada 20.11.2017- 20.12.2017, de luni pana vineri, in intervalul orar 09:00 – 14:00.

Dosarele Cererilor de Finantare sunt depuse personal de catre responsabilul legal, asa cum este precizat in formularul Cererii de Finantare, sau de catre un imputernicit al responsabilului legal, prin procura legalizata, in original.

**Beneficiari eligibili:**

Solicitanti eligibili pentru aceasta masura sunt:

* Tineri fermieri, care se instaleaza ca unic sef al exploatatiei agricole, organizat fie ca PFA, II, IF, SRL (asociat majoritar si administrator)
* Microintreprinderi nou infiintate sau care propun activitati non agricole noi.

**Categoriile de solicitanti eligibili** in cadrul masurii 3 „*Sprijinirea noilor exploatatii si intreprinderi*„ in functie de forma de organizare sunt:

* **Persoana fizica autorizata** -infiintata in baza OUG nr. 44/ 2008 *privind desfasurarea activitatilor economice de catre persoanele fizice autorizate, intreprinderile individuale si intreprinderile familiale,* cu modificarile si completarile ulterioare;
* **Intreprindere individuala** infiintata in baza OUG nr. 44/ 2008, cu modificarile si completarile ulterioare;
* **Intreprindere familiala** infiintata in baza OUG nr. 44/ 2008 cu modificarile si completarile ulterioare;
* **Asociat majoritar** (majoritate absoluta 50%+1) si administrator al unei societati cu raspundere limitata – SRL, infiintata in baza Legii nr. 31/1990 republicata, cu modificarile si completarile ulterioare.
* **Societate in nume colectiv** – **SNC** - infiintata in baza Legii *societatilor* nr. 31/1990*,* republicata, cu modificarile si completarile ulterioare;
* **Societate in comandita simpla** – **SCS** - infiintata in baza Legii nr. 31/1990*, republicata* cu modificarile si completarile ulterioare);
* **Societate pe actiuni** – **SA** - infiintata in baza Legii nr. 31/ 1990*,* republicata cu modificarile si completarile ulterioare;
* **Societate in comandita pe actiuni** – **SCA** infiintata in baza Legii nr. 31/1990*,* republicata cu modificarile si completarile ulterioare;
* **Societate cu raspundere limitata** – **SRL** infiintata in baza Legii nr. 31/1990*, republicata,* cu modificarile si completarile ulterioare;
* **Societate comerciala cu capital privat** infiintata in baza Legii nr. 15/1990 *privind reorganizarea unitatilor economice de stat ca regii autonome si societati comerciale*, cu modificarile si completarile ulterioare);
* **Societate agricola** infiintata in baza Legii nr*.* 36/1991 *privind societatile agricole si alte forme de asociere in agricultura* cu modificarile si completarile ulterioare;
* **Societate cooperativa de gradul 1** infiintata in baza Legii nr. 1/2005 *privind organizarea si functionarea cooperatiei, republicata,* respectiv **societati cooperative mestesugaresti si societati cooperative de consum** care au prevazute in actul constitutiv ca obiect desfasurarea de activitati neagricole;
* **Cooperativa agricola** de grad 1 infiintata in baza Legii *cooperatiei agricole* nr. 566/2004, cu modificarile si completarile ulterioare.

**Fondul disponibil alocat in aceasta sesiune:**

Cheltuiala publica totala este de **217.472 Euro.**

Valoarea maxima a sprijinului forfetar pentru instalarea tinerilor este de : **40.000 Euro**.

Valoarea maxima a sprijinului forfetar pentru domeniu non agricol este de : **40.000 Euro.**

Valoarea maxima a sprijinului forfetar pentru proiectele integrate: **60.000 Euro,** din care **40.000 Euro,** pentru sectorul **agricol** si **20.000 Euro**, pentru sectorul **non agricol**.

Sprijinul se acorda sub forma unei sume forfetare pentru implementarea obiectivelor prevazute in planul de afaceri asumat, care va fi acordat in doua transe:

* **70%** din valoarea sprijinului, dupa semnarea deciziei de finantare;
* **30%** din valoarea sprijinului, dupa implementarea Planului de Afaceri.

**Obiectivul obligatoriu de indeplinit** consta in dovada desfasurarii activitatilor comerciale in cadrul proiectului: documente aferente productiei comercializate sau a activitatilor prestate. Pentru acest obiectiv solicitantul stabileste un procent de minimum 30% din valoarea primei transe de plata. Acesta trebuie realizat pana cel tarziu inaintea solicitarii celei de-a doua transe de plata.

Stabilirea intensitatii sprijinului s-a facut tinand cont de dimensiunea medie a fermelor identificata la consultarea teritoriului si necesitatile de dezvoltare a sectoarelor, dar si de bugetul limitat, astfel incat sa se acorde accesul atat tinerilor cat si celorlalte categorii de beneficiari.

**Modelul de cerere de finantare pe care trebuie sa-l foloseasca solicitantii:**

Se vor utiliza Cererea de Finantare si formularele standard ale Cererii de Finantare adaptate de GAL Moldo-Prut, pentru proiectele ce se incadreaza ca obiective si tip de investitie in masura M3 din SDL. Acestea pot fi accesate pe pagina de internet www.galmoldoprut.ro .

Modificarea formularului standard al Cererii de Finantare (eliminarea, modificarea sectiunilor, necompletarea tuturor datelor solicitate, etc.) poate duce la respingerea Cererii de Finantare pe motiv de neconformitate administrativa.

**Documente justificative pe care trebuie sa le depuna solicitantul odata cu depunerea proiectului** in conformitate cu cerintele fisei masurii din SDL si ale Ghidului solicitantului elaborat de catre GAL Moldo-Prut pentru aceasta masura:

**I. PENTRU DOMENIUL AGRICOL**

**1. Plan de afaceri pentru dezvoltarea exploatatiei**

**2. Documente proprietate/ folosinta pentru exploatatia agricola**

a) Documente solicitate pentru terenul agricol:

* **document care atesta dreptul de proprietate asupra terenului agricol** conform legislatiei in vigoare (contract de vanzare - cumparare autentificat de notar, act de donatie autentificat de notar, hotarare judecatoreasca definitiva si irevocabila cu punere in posesie, certificat de mostenitor unic autentificat de notar si alte documente care demonstreaza tertilor dreptul de proprietate conform legislatiei in vigoare autentificate la notar),

si/ sau

* **tabel centralizator** - emis de Primarie, semnat de persoanele autorizate conform legii, (continand sumarul contractelor de arendare valabile la data depunerii Cererii de finantare), cu suprafetele luate in arenda pe categorii de folosinta

si/sau

* **Contract de concesionare** valabil la data depunerii Cererii de finantare insotit de adresa emisa de concedent care contine situatia privind respectarea clauzelor contractuale, daca este in graficul de realizare a investitiilor prevazute in contract si alte clauze;

si/sau

* **Contractul de comodat**/ contractul de inchiriere/documentul potrivit caruia suprafata de teren a fost data temporar in administrare/folosinta.

si/sau

* **Document notarial** care atesta constituirea patrimoniului de afectatiune

si/sau

* **Documente pentru terenul ce constituie vatra stupinei** – acte de proprietate conform legislatiei in vigoare, sau contract de concesiune/ contract de arenda/ inchiriere/comodat valabile la momentul depunerii Cererii de finantare.

b) Pentru constructii permanente, conform prevederilor Legii nr 50/ 1991, cu modificarile si completarile ulterioare:

* **documentul care atesta dreptul real principal asupra constructiei**: drept de proprietate, uz, uzufruct, superficie, servitute (dobandit prin: contract de vanzare-cumparare, de schimb, de donatie, certificat de mostenitor, act administrativ de restituire, hotarare judecatoreasca);

c) Pentru constructii provizorii, conform prevederilor Legii nr 50/ 1991, cu modificarile si completarile ulterioare:

* **documentul care atesta dreptul real principal asupra constructiei**: drept de proprietate, uz, uzufruct, superficie, servitute (dobandit prin: contract de vanzare-cumparare, de schimb, de donatie, certificat de mostenitor, act administrativ de restituire, hotarare judecatoreasca);
* **documentul care atesta dreptul de creanta asupra constructiei** dobandit prin: concesiune, comodat, locatiune.

In cazul terenurilor asupra carora nu se intervine prin proiect si in cazul cladirilor deja existente, sunt acceptate toate tipurile de documente invocate in sectiunea dedicata documentelor acceptate pentru constructii, dupa cum urmeaza:

* **documente care atesta: drept de proprietate, uz, uzufruct, superficie, servitute** (dobandit prin: contract de vanzare-cumparare, de schimb, de donatie, certificat de mostenitor, act administrativ de restituire, hotarare judecatoreasca) s**au drept de creanta asupra constructiei** dobandit prin: concesiune, comodat, locatiune.

Solicitanții **care prevăd în Planul de afaceri ca acțiune pentru îndeplinirea obiectivului, cumpărarea terenului pe care se va construi platforma de gestionare a gunoiului de grajd, nu sunt obligați să atașeze la depunerea cererii de finanțare documente care să ateste proprietatea/dreptul de folosință pentru amenajarea platformei de gunoi de grajd.**

d) Documente solicitate **pentru animale, pasari si familii de albine**:

* **extras din Registrul Exploatatiei emis de ANSVSA/ DSVSA/ Circumscriptia Veterinara** (adeverinta eliberata de medicul veterinar de circumscriptie)
* **pasaportul emis de ANZ pentru ecvideele (cabalinele) cu rasa si origine.**

**e1) - Pentru exploatatiile vegetale**: copie din Registrul agricol emis de Primarii actualizata in anul depunerii Cererii de finantare care sa confirme dreptul de folosinta (proprietate /arenda/ concesionare) al terenului/ fermei zootehnice/ animalelor (doar proprietate) inregistrate pentru baza de productie, cu stampila primariei si mentiunea "Conform cu originalul".

**e2) - Pentru exploatatiile mixte si zootehnice**: Copie din Registrul agricol emis de Primarii

**3. Copia Contractului** de colectare a gunoiului de grajd incheiat intre solicitant si detinatorul platformei/ Copia Adeverintei emisa de Primaria Comunei pe teritoriul careia se regaseste platforma comunala, din care sa rezulte faptul ca aceasta are capacitatea de preluare a gunoiului de grajd din exploatatia solicitantului.

**4. Copiile situatiilor financiare** pentru anii „n” si , „n-1”, unde „n” este anul anterior anului in care solicitantul depune Cererea de Finantare, inregistrate la Administratia Financiara:

a) **Pentru societati comerciale:**

* Bilantul (cod 10);
* Contul de profit si pierderi (cod 20);
* Datele informative (cod 30);
* Situatia activelor imobilizate (cod 40);

si/sau

* Declaratia de inactivitate(pentru societatile infiintate in anii „n” si/ sau „n-1”, care nu au avut activitate).

b) **Pentru persoane fizice autorizate, intreprinderi individuale si intreprinderi familiale**:

* Declaratia privind veniturile realizate (Formularul 200 - cod 14.13.01.13)

si/sau

* Declaratia privind veniturile din activitati agricole - impunere pe normele de venit (Formularul 221 - cod 14.13.01.13/9), in cazul solicitantilor care in anii “n” si “n-1” sunt autorizati conform OUG. 44/2008, cu modificarile si completarile ulterioare.

**6. Copia actului de identitate** pentru reprezentantul legal de proiect (asociat unic/asociat majoritar/administrator);

**7**. **Certificatul de inregistrare** eliberat de Oficiul Registrului Comertului conform legislatiei in vigoare, document obligatoriu de prezentat la depunerea Cererii de Finantare;

**8. Hotararea Adunarii Generale a Actionarilor** (AGA) persoanei juridice

**9. Solicitantul detine competente si aptitudini profesionale**, indeplinind cel putin una dintre urmatoarele conditii:

**9.1 Studii medii/superioare in domeniul agricol/veterinar/economie agrara**:

* diploma de absolvire studii superioare in domeniul agricol

sau

* diploma de absolvire studii postliceale sau liceale in domeniul agricol

**9.2 Certificat de calificare profesionala** care atesta urmarea unui curs de calificare in domeniul agricol, agro-alimentar, veterinar sau economie agrara de cel putin Nivel 1 de calificare profesionala, conform legislatiei aplicabile la momentul acordarii certificatului

**9.3. a) Competente in domeniul agricol/ veterinar/ economie agrara** dobandite prin participarea la programe de initiere/ instruire/specializare **care nu necesita un document eliberat de formatorii recunoscuti de catre ANC si presupune un numar de ore sub numarul de ore aferent Nivelului I de calificare profesionala**

**sau**

**b) recunoasterea de catre un centru de evaluare si certificare a competentelor profesionale** obtinute pe alte cai decat cele formale autorizat ANC a competentelor dobandite ca urmare a experientei profesionale;

**9.4. Angajamentul de a dobandi competentele profesionale** adecvate intr-o perioada de gratie de maximum 33 de luni de la data adoptarii deciziei individuale de acordare a ajutorului, dar nu mai mult de ultima transa de plata.

**9.5 In cazul in care solicitantul a absolvit in ultimele 12 luni pana la depunerea Cererii de finantare si nu poate prezenta diploma in original, poate fi acceptata o adeverinta de absolvire a studiilor respective, insotita de situatia scolara disponibila, sub conditia prezentarii diplomei in original pentru acordarea celei de-a doua transe de sprijin; in caz contrar, acesta va fi declarat neeligibil.**

**I. In cazul solicitantilor care nu au studii medii/superioare, acestia prezinta diploma/ document doveditor (inclusiv adeverinta de absolvire si/sau suplimentul descriptiv al certificatelor de formare profesionala atestate ANC care cuprind aceasta informatie) de absolvire a minim 8 clase.**

**II. Pentru formarea profesionala care confera un nivel de calificare superior nivelului minim obligatoriu solicitat, se va prezenta** actul doveditor (certificat de calificare) eliberat de un formator de formare profesionala acreditat (recunoscut de Ministerul Educatiei Nationale) sau certificat de absolvire a cursului de calificare emis de ANCA, prin care se certifica competentele profesionale de minim Nivel 1 de calificare (Nivelul I de calificare presupune 360 de ore de curs pentru cei care au urmat cursuri pana la 1 ianuarie 2016, si 80 de ore de curs pentru cei care au urmat cursuri dupa 1 ianuarie 2016) in domeniul agricol, agro-alimentar, veterinar sau economie agrara, conform legislatiei aplicabile la momentul acordarii certificatului.

**11. Declaratie pe proprie raspundere** privind rasele/soiurile autohtone pana la momentul acordarii celei de-a doua transe de sprijin( daca este cazul) .

sau

**Document care certifica utilizarea resurselor genetice autohtone**, document obligatoriu de prezentat la depunerea Cererii de finantare.

**12.** In cazul studentilor**, adeverinta de la institutia de invatamant din care sa reiasa: anul de studiu, forma de invatamant (cu frecventa/ cu frecventa redusa) specializarea si UAT-ul in care este situata unitatea de invatamant frecventata**

**15. Autorizatia pentru producerea, prelucrarea si comercializarea semintelor certificate si a materialului saditor** (in cazul producatorilor de seminte si material saditor);

**16. Declaratie pe propria raspundere privind eligibilitatea**

**17. Declaratie pe propria raspundere privind angajamentul de raportare catre GAL**

**18. Adresa emisa de GAL privind incadrarea proiectului in obiectivele SDL**

**19. Alte documente justificative** (dupa caz).

**Documentele necesare la Contractare**

**5. Certificat care sa ateste lipsa datoriilor restante** fiscale si sociale emise de Directia Generala a Finantelor Publice, iar in cazul in care solicitantul este proprietar asupra imobilelor, se va depune Certificat emis de Primaria de pe raza carora isi au sediul social si punctele de lucru;

**10. Cazierul judiciar in original (fara inscrieri privind sanctiuni economico‐financiare) al reprezentantului legal**, valabil la data incheierii contractului - *poate fi solicitat de catre AFIR, in conformitate cu prevederile Legii nr. 290/ 2004 privind cazierul judiciar, republicata, cu modificarile si completarile ulterioare.*

**13. Document emis de ANSVSA, prin care se certifica inregistrarea exploatatie comerciala de tip A,** conform Ordinului ANSVSA nr. 16 din 16.03.2010;

**14. Document de la banca din care sa rezulte urmatoarele: denumirea solicitantului, a unitatii bancare, adresa, codul IBAN;**

**II. PENTRU DOMENIUL NON AGRICOL**

**1.Plan de afaceri.**

**2.1 Situatiile financiare** (bilant – formularul 10, contul de profit si pierderi - formularul 20, formularele 30 si 40), precedente anului depunerii proiectului inregistrate la Administratia Financiara, in care rezultatul operational (rezultatul de exploatare din contul de profit si pierdere - formularul 20 ) sa fie pozitiv (inclusiv 0).

sau

**2.2 Declaratie privind veniturile realizate din Romania** in anul precedent depunerii proiectului, inregistrata la Administratia Financiara (formularul 200), insotita de Anexele la formular, in care rezultatul brut obtinut in anul precedent depunerii proiectului sa fie pozitiv (inclusiv 0)

**si/sau**

**2.3 Declaratia privind veniturile din activitati agricole** impuse pe norme de venit (formularul 221), document obligatoriu de prezentat la depunerea cererii de finantare;

**sau**

**2.4 Declaratia de inactivitate inregistrata la Administratia Financiara**, in cazul solicitantilor care nu au desfasurat activitate anterior depunerii cererii de finantare.

**Pentru intreprinderi familiale si intreprinderi individuale si persoane fizice autorizate**: Declaratie speciala privind veniturile realizate in anul precedent depunerii proiectului inregistrata la Administratia Financiara

**3. Documente pe care solicitantii trebuie sa le prezinte pentru terenurile si cladirile aferente obiectivelor prevazute in Planul de Afaceri**

**3.1 Pentru proiectele care presupun realizarea de lucrari de constructie sau achizitia de utilaje/echipamente cu montaj, se va prezenta inscrisul care sa certifice, dupa caz:**

**a) Dreptul de proprietate privata**

* Actele juridice translative de proprietate, precum contractele de vanzare-cumparare, donatie, schimb, etc;
* Actele juridice declarative de proprietate, precum imparteala judiciara sau tranzactia;
* Actele jurisdictionale declarative, precum hotararile judecatoresti cu putere de res-**judicata**, de partaj, de constatare a uzucapiunii imobiliare, etc.
* Actele jurisdictionale, precum ordonantele de adjudecare;

**b) Dreptul de concesiune -** Contract de concesiune, incheiat in conformitate cu legislatia in vigoare, care acopera o perioada de cel putin 10 ani incepand cu anul depunerii cererii de finantare, corespunzatoare asigurarii sustenabilitatii investitiei si care ofera dreptul titularului de a executa lucrarile de constructie prevazute prin proiect, in copie.

**c) Dreptul de superficie** contract de superficie care acopera o perioada de cel putin 10 ani incepand cu anul depunerii cererii de finantare, corespunzatoare asigurarii sustenabilitatii investitiei si care ofera dreptul titularului de a executa lucrarile de constructie prevazute prin proiect.

**3.2 Pentru proiectele care propun doar dotare, achizitie de masini si/sau utilaje fara montaj sau al caror montaj nu necesita lucrari de constructii si/sau lucrari de interventii asupra instalatiilor existente (electricitate, apa, canalizare, gaze, ventilatie, etc.), se vor prezenta inscrisuri valabile pentru o perioada de cel putin 10 ani incepand cu anul depunerii cererii de finantare care sa certifice, dupa caz:**

a) dreptul de proprietate privata,

b) dreptul de concesiune,

c) dreptul de superficie,

d) dreptul de uzufruct;

e) dreptul de folosinta cu titlu gratuit;

f) imprumutul de folosinta (comodat);

g) dreptul de inchiriere/locatiune.

**Inscrisurile mentionate la punctul 3.2 se vor depune respectand una dintre cele 2 conditii (situatii) de mai jos:**

**A. vor fi depuse in copie si insotite de:**

- **Documente cadastrale si documente privind inscrierea imobilelor in evidentele de cadastru si carte funciara (extras de carte funciara pentru informare din care sa rezulte inscrierea dreptului in cartea funciara, precum si incheierea de carte funciara emisa de OCPI)**

**SAU**

**B. vor fi incheiate in forma autentica de catre un notar public sau emise de o autoritate publica sau dobandite printr-o hotarare judecatoreasca.**

**4. Extras din Registrul agricol –** in copie cu stampila primariei si mentiunea „Conform cu originalul” pentru **dovedirea calitatii de membru al gospodariei agricole** care desfasoara activitate agricola pe **suprafete de teren mai mici de 0,3 ha.**

**5.** Pentru intreprinderile care au autorizat/autorizate codul/codurile CAEN propus/propuse prin proiect se solicita obligatoriu o **Declaratie intocmita si asumata prin semnatura de un expert** contabil , din care sa reiasa faptul ca intreprinderea nu a desfasurat niciodata activitatea/activitatile pentru care a solicitat finantare si/sau din care sa rezulte ca veniturile din activitatile agricole reprezinta cel putin 50% din veniturile de exploatare ale solicitantului.

**6. Copia actului de identitate** pentru reprezentantul legal de proiect (asociat unic/asociat majoritar/administrator/ PFA, titular II, membru IF).

**7. Documente care atesta forma de organizare a solicitantului**.

**7.1 Hotarare judecatoreasca** definitiva pronuntata pe baza actului de constituire si a statutului propriu in cazul Societatilor agricole, insotita de Statutul Societatii agricole;

**7**.**2 Act constitutiv** pentru Societatea cooperativa agricola.

**10**. **Declaratia privind incadrarea in categoria micro-intreprinderilor/ intreprinderilor mici**.

**11**. **Declaratie pe propria raspundere** a solicitantului privind respectarea regulii de **cumul a ajutoarelor de minimis**

**12**. **Declaratie pe propria raspundere** a solicitantului privind neincadrarea in categoria ’’firme in dificultate’’, semnata de persoana autorizata sa reprezinte intreprinderea, conform legii.

**13. Declaratie pe propria raspundere** a solicitantului ca nu a beneficiat de servicii de consiliere prin Masura 02

**16. Declaratie pe propria raspundere** ca nici solicitantul si nici un alt membru al gospodariei nu a mai solicitat in aceeasi sesiune/beneficiat de sprijin financiar nerambursabil forfetar pe SM 6.2.

**17. Declaratie pe propria raspundere privind eligibilitatea**

**18. Declaratie pe propria raspundere privind angajamentul de raportare catre GAL Moldo-Prut**

**19. Adresa emisa de GAL privind incadrarea proiectului in obiectivele SDL**

**20. Alte documente** (dupa caz)

**Documentele necesare la Contractare**

**8.Certificat de cazier judiciar** (fara inscrieri privind sanctiuni economico-financiare) al solicitantului si reprezentantului legal, in original, valabil la data incheierii contractului de finantare, in conformitate cu prevederile Legii nr. 290/2004 privind cazierul judiciar, republicata, cu modificarile si completarile ulterioare;

**9.Certificate de atestare fiscala,** atat pentru intreprindere cat si pentru reprezentantul legal, emise de catre Directia Generala a Finantelor Publice si de primariile pe raza carora isi au sediul social si punctele de lucru (numai in cazul in care solicitantul este proprietar asupra imobilelor) si, daca este cazul, graficul de reesalonare a datoriilor catre bugetul consolidat.

**14. Adresa emisa de institutia finaciara (banca/trezorerie)** din care sa rezulte denumirea si adresa bancii precum si codul IBAN al contului in care se deruleaza operatiunile cu AFIR aferente proiectului FEADR Nu este obligatorie deschiderea unui cont separat pentru derularea proiectului.

**15. Certificat de cazier fiscal** al solicitantului .

**Documente justificative pe care trebuie sa le depuna solicitantul in vederea punctarii criteriilor de selectie:**

**SE1: Prioritizarea proiectelor integrate ce abordeaza cele doua sectoare: agricol si non agricol;**

***Documente justificative:***

*Se va verifica Planul de afaceri*

**SE2: Prioritizarea participantilor la proiecte demonstrative/ informare in cadrul masurii M1;**

***Documente justificative:***

*Se va verifica declaratia pe propria raspundere privind participarea ca beneficiar indirect in cadrul unui proiect demonstrativ/ informare prin masura M1 din SDL*

**SE3: Prioritizarea participantilor la proiecte de cooperare in cadrul masurii M4;**

***Documente justificative:***

*Se va verifica**Declaratia pe proprie raspundere privind participarea in cadrul unui acord de parteneriat in cadrul masurii M4- Stimularea cooperarii si infiintarii formelor asociative.*

**SE4: Crearea locurilor de munca;**

**Cerintele de conformitate si eligibilitate pe care trebuie sa le indeplineasca solicitantul, inclusiv metodologia de verificare a acestora**

Solicitantul de finantare trebuie sa indeplineasca toate criteriile de conformitate si eligibilitate specificate in Ghidul Solicitantului pentru Masura 3, care poate fi consultat gratuit la sediul Asociatiei “GAL Moldo-Prut”, comuna Padureni, judetul Vaslui, cat si pe pagina de web: [www.galmoldoprut.ro](http://www.galmoldoprut.ro).

Solicitantul depune Cererea de Finantare cu anexele tehnice si administrative atasate, la secretariatul GAL, in doua exemplare pe suport de hartie - un exemplar original si o copie, insotite de cate un CD continand dosarul scanat. In cele doua dosare, pe documentele emise de alte autoritati se va aplica stampila “Conform cu originalul” si semnatura solicitantului.

**Pentru conformitate**, expertii tehnici ai GAL Moldo-Prut vor verifica:

* Dosarul Cererii respecta cerintele de conformitate mentionate in cadrul Ghidului Solicitantului aferent masurii 3;
* Dosarul Cererii de finantare este depus in 2 exemplare (tiparit si scanat pe CD), legat si sigilat, numerotat, opisat, cu toate documentele anexa la proiect aflate in termen de valabilitate si angajamentele asumate de catre solicitant
* Cererea de Finantare utilizata va fi varianta in vigoare, preluata de pe site-ul GAL, avand paginile de buget indicativ completate si semnatura solicitantului

**Pentru eligibilitate** se vor verifica:

* Eligibilitatea solicitantului, a actiunilor si a cheltuielilor prevazute in proiect;
* Criteriile de eligibilitate;
* Toate documentele anexate.

**Procedura de selectie aplicata de Comitetul de Selectie al GAL**

GAL lanseaza pe plan local, prin publicare pe site-ul propriu, afisare la sediul GAL si la sediile OJFIR si folosind mijloacele de informare mass-media, apeluri de selectie a proiectelor, conform prioritatilor descrise in strategie.

Selectia proiectelor se efectueaza de catre GAL si parcurge, in mod obligatoriu, toate etapele prevazute in Cap XI al SDL – “*Procedura de evaluare si selectie a proiectelor depuse in cadrul SDL”*

Comitetul de selectie al GAL este constituit din 7 membri si 7 supleanti, iar selectia proiectelor se face aplicand regula de „dublu cvorum”, respectiv pentru validarea voturilor, este necesar ca in momentul selectiei sa fie prezenti cel putin 50% din membrii Comitetului de Selectie, din care peste 50% sa fie din mediul privat si societatea civila, organizatiile din mediul urban reprezinta mai putin de 25%. Comitetul de selectie trebuie sa se asigure de faptul ca proiectul ce urmeaza a primi finantare se regaseste in obiectivele propuse in SDL si se incadreaza in planul financiar al GAL si, de asemenea, de faptul ca implementarea proiectului reprezinta o prioritate in vederea implementarii strategiei. Proiectele care nu corespund obiectivelor si prioritatilor stabilite in SDL pe baza careia a fost selectat GAL, nu vor fi selectate in vederea depunerii la AFIR.

In functie de relevanta proiectului pentru strategia SDL, de punctaj, de numarul de proiecte depuse, de alocarea disponibila, Comitetul de Selectie va decide care sunt proiectele care vor fi selectate pentru finantare.

Rezultatul sedintei Comitetului de Selectie va fi un Raport de Selectie, care dupa caz, poate fi intermediar sau final, iar in cadrul acestui raport vor fi consemnate proiectele retrase, neeligibile, eligibile neselectate si eligibile selectate, valoarea acestora, numele solicitantilor, iar pentru proiectele eligibile punctajul obtinut pentru fiecare criteriu de selectie.

Dupa emiterea raportului, in urma sedintei Comitetului de Selectie a proiectelor, beneficiarii vor fi notificati cu privire la rezultatele selectiei, dandu-le posibilitatea celor nemultumiti de rezultatele selectiei sa depuna contestatie la sediul GAL in maxim 5 zile de la primirea notificarii si maxim 10 zile de la publicarea raportului de selectie intermediar.

Notificarea va include informatii cu privire la statutul proiectului in urma evaluarii si modalitatea de depunere a contestatiilor de catre aplicantii nemultumiti de rezultatul evaluarii. In cazul in care un proiect este declarat neeligibil vor fi indicate criteriile de eligibilitate care nu au fost indeplinite precum si cauzele care au condus la neeligibilitatea proiectului. In cazul in care proiectul este eligibil si a fost punctat, notificarea va mentiona punctajul obtinut pentru fiecare criteriu de selectie, motivele pentru care nu au fost punctate anumite criterii de selectie, stabilirea criteriilor de departajare precum si precizari cu privire la reducerea valorii eligibile, a valorii publice sau a intensitatii sprijinului, daca este cazul. Contestatiile se semneaza de catre solicitant si se depun la sediul Grupului de Actiune Locala Moldo-Prut, in sat Padureni, Comuna Padureni, strada Principala nr 5, judetul Vaslui. Un solicitant poate transmite o singura contestatie aferenta unui proiect.

Contestatiile depuse vor fi analizate de alte persoane decat cele implicate in procesul initial de evaluare, termenul de analizare al contestatiei fiind de maxim 7 zile lucratoare de la expirarea termenului maxim de depunere a contestaţiilor şi poate fi prelungit cu înca maxim 7 zile lucratoare, daca la nivelul GAL se considera necesar.

Urmare solutionarii contestatiilor comisia de contestatii va proceda la selectia proiectelor cu punctajul total mai mare sau egal cu punctajul ultimului proiect selectat pentru finantare aferent etapei respective, cu aplicarea criteriilor de departajare prevazute in Ghidul solicitantului aferent masurii sau mai mare sau egal decat pragul minim aferent etapei respective. In situatia in care valoarea publica totala a proiectele selectate din raportul de selectie lunar aferent este mai mica decat alocarea disponibila pe masura , proiectele eligibile neselectate vor ramane in asteptare si vor intra in competitie cu proiectele depuse in cadrul urmatoarei sesiuni de depunere a proiectelor. Urmare finalizarii raportului de contestatii, se va intocmi si publica Raport de Selectie final , iar beneficiarii care au depus contestatii vor fi notificati cu privire la rezultate.

Procesul de selecție și procesul de verificare a contestațiilor se desfașoara potrivit „Regulamentului de organizare şi funcţionare al procesului de selectie si al procesului de verificare a contestatiilor pentru proiectele aferente masurilor din STRATEGIA DE DEZVOLTARE LOCALA 2014‐2020 (SDL)” cu modificările și completările ulterioare, în vigoare la momentul lansării sesiunii, publicat pe site‐ul www.galmoldoprut.ro.

Toate verificarile efectuate de catre angajatii GAL vor respecta principiul de verificare “4 ochi”.

**Criteriile de selectie** (cu punctajele aferente, punctajul minim pentru selectarea unui proiect si criteriile de departajare ale proiectelor cu acelasi punctaj, inclusiv metodologia de verificare a acestora)

|  |  |  |
| --- | --- | --- |
| **NR.CRT.** | **CRITERII DE SELECTIE** | **PUNCTAJ** |
| **1.** | Prioritizarea proiectelor integrate ce abordeaza cele doua sectoare agricol si non agricol | **30** |
| **2.** | Prioritizarea participantilor la proiectele demonstrative/ informare in cadrul masurii M1 | **10** |
| **3.** | Prioritizarea participantilor la proiecte de cooperare in cadrul masurii M4 | **20** |
| **4.** | Crearea locurilor de munca  *- 1 loc de munca- 10 puncte*  *- 2 locuri de munca – 20 puncte*  *- ≥3 locuri de munca - 40 puncte* | **40** |
| **TOTAL** | | **100** |

**Punctajul minim pentru acesta masura este de 10 puncte**

Toate proiectele eligibile vor fi punctate in acord cu criteriile de selectie conform sistemului de punctare.

Pentru proiectele aferente acestei masuri, selectia se realizeaza in ordinea descrescatoare a punctajului de selectie.

**In cazul proiectelor cu acelasi punctaj, departajarea acestora se face in functie de:**

**- numarul de locuri de munca nou create ( vor avea prioritatea proiectele care creaza un numar mai mare de locuri de munca).**

**Data si modul de anuntare a rezultatelor procesului de selectie** (notificarea solicitantilor, publicarea Raportului de Selectie)

Anuntarea rezultatelor pentru Cererile de Finantare depuse in cadrul acestei sesiuni se va face dupa aprobarea Raportului de Selectie de catre Asociatia Grupul de Actiune Locala Moldo-Prut si publicarea acestuia pe pagina de internet [www.galmoldoprut.ro](http://www.galmoldoprut.ro).

Solicitantii vor fi notificati in scris privind rezultatul evaluarilor si selectiei Cererilor de Finantare depuse, transmiterea fiind realizata cu confirmare de primire sau personal la sediul GAL cu semnatura de primire din partea reprezentantului legal .

**Date de contact pentru informatii suplimentare:**

Direct la sediul Asociatiei *Grupul de Actiune Locala MOLDO-PRUT****,*** Sat Padureni, Strada Principala nr. 5, judetul Vaslui;

Tel.: 0335 420 137

Adresa de e-mail: [gal\_moldoprut@yahoo.com](mailto:gal_moldoprut@yahoo.com)

Pagina web a Asociatiei Grupul de Actiune Locala Moldo-Prut : [www.galmoldoprut.ro](http://www.galmoldoprut.ro)